**DJEČJI VRTIĆ SVETI KRIŽ ZAČRETJE**

**TRG JULIJA LEMBERGERA 7**

**49223 SVETI KRIŽ ZAČRETJE**

**UPRAVNO VIJEĆE**

KLASA: 601-02/05-24-01/002

URBROJ: 2197-53-01-24-4

Sveti Križ Začretje, 23. travnja 2024.

Na temelju članka 20. Stavka 1. Zakona o predškolskom odgoju i obrazovanju (NN 10/97, 107/07, 94/13, 57/22. i 101/23.), članka 18. Statuta Dječjeg vrtića Sveti Križ Začretje, KLASA:601-02/23-02/004, URBROJ:2197-53-01-23-1 od 19. rujna 2023.g., Pravilnika o upisu djece i ostvarivanju prava i obveza korisnika usluga u Dječjem vrtiću Sveti Križ Začretje, KLASA:601-01/20-01/008, URBROJ:2197/04-04-20-12 od 14.prosinca 2020.g, Odluke o izmjeni i dopuni Pravilnika o upisu djece i ostvarivanju prava i obveza korisnika usluga u Dječjem vrtiću Sveti Križ Začretje, KLASA:601-02/05-22-01/06, URBROJ:2197-53-22-4 od 25.travnja 2022.g. i Odluke o izmjeni i dopuni Pravilnika o upisu djece i ostvarivanju prava i obveza korisnika usluga u Dječjem vrtiću Sveti Križ Začretje, KLASA:601-02/05-23-01/03, URBROJ:2197-53-23-6 od 24.ožujka 2023.g., Upravno vijeće Dječjeg vrtića Sveti Križ Začretje, na svojoj 49. sjednici održanoj dana 23. travnja 2024. godine donosi

**ODLUKU**

**O UPISU DJECE U DJEČJI VRTIĆ SVETI KRIŽ ZAČRETJE**

**ZA PEDAGOŠKU 2024./2025. GODINU**

**Članak 1.**

Ovom odlukom utvrđuje se način i organizacija upisa za 2024./2025. godinu, kao i načini ostvarivanja prednosti pri upisu djece u Dječji vrtić Sveti Križ Začretje.

**Članak 2.**

U Dječji vrtić Sveti Križ Začretje za pedagošku godinu 2024./2025., uz upisanu djecu u prethodnoj pedagoškoj godini, objavljuje se broj slobodnih mjesta za upis djece u sljedeće programe:

1. **REDOVITI CJELODNEVNI VRTIĆKI I JASLIČNI PROGRAM U TRAJANJU OD 10 SATI**

* za djecu u dobi od navršene 1 (jedne) godine do polaska u osnovnu školu
* broj slobodnih mjesta: 62
* ekonomska cijena redovnog 10 - satnog programa iznosi 265,45 eura od čega 60% iznosa odnosno 159,27 eura sufinancira Općina Sveti Križ Začretje dok roditelji sudjeluju iznosom od 106,18 eura odnosno 40% od ukupnog iznosa ekonomske cijene

1. **PROGRAM PREDŠKOLE**

Program predškole za djecu koja pohađaju Dječji vrtić integriran je u redoviti program predškolskog odgoja Dječjeg vrtića, dok obveznik predškole koji ne pohađa Dječji vrtić upisuje program predškole u Dječjem vrtiću, sukladno Zakonu i zakonskim propisima.

**Članak 3.**

U Dječji vrtić Sveti Križ Začretje upisuju se djeca od navršene 1 godine života do polaska u osnovnu školu.

Roditelj odnosno skrbnik podnosi Zahtjev za upis djeteta u Dječji vrtić Sveti Križ Začretje.

Obrazac Zahtjeva dostupan je u Dječjem vrtiću i na web stranici Dječjeg vrtića.

Uz zahtjev za upis djeteta u redoviti program Dječjeg vrtića roditelj (skrbnik, budući korisnik usluga) prilaže:

1. rodni list ili izvadak iz matice rođenih ili preslika osobne iskaznice djeteta (neovisno o datumu izdavanja)
2. uvjerenje MUP-a o mjestu prebivališta djeteta (ne starije od 6 mjeseci) ili preslika osobne iskaznice djeteta
3. dokaz o prebivalištu roditelja (ne starije od 6 mjeseci) ili preslika osobnih iskaznica roditelja ili uvjerenje o mjestu prebivališta
4. za dijete roditelja invalida Domovinskog rata: rješenje o statusu invalida Domovinskog rata
5. za dijete zaposlenih roditelja: potvrda poslodavaca o zaposlenju roditelja, ispis staža mirovinskog osiguranja ili preslika prijave na HZMO (ne starije od 6 mjeseci)
6. za dijete samohranog roditelja, dokazi o samohranosti: rodni list, smrtni list za preminulog roditelja ili potvrda o nestanku drugog roditelja ili rješenje Centra za socijalnu skrb
7. za dijete u udomiteljskoj obitelji, bez roditelja ili bez odgovarajuće roditeljske skrbi: rješenje odnosno potvrda Centra za socijalnu skrb da je dijete u udomiteljskoj obitelji, bez roditelja ili bez odgovarajuće roditeljske skrbi
8. za dijete iz obitelji s troje ili više djece: za svako dijete mlađe od 18 godina rodni list ili izvadak iz matice rođenih ili potvrda o podacima o rođenju djeteta
9. za dijete u godini prije polaska u osnovnu školu- rodni list ili izvadak iz matice rođenih ili potvrda o podacima o rođenju djeteta
10. za dijete roditelja koji primaju doplatak za djecu: rješenje o pravu na doplatak za djecu
11. za dijete s teškoćama u razvoju: nalaz i mišljenje tijela vještačenja ili rješenje Centra za socijalnu skrb o postojanju teškoće u razvoju djeteta
12. potvrda o sufinanciranju redovitog predškolskog programa (ukoliko je roditelj s područja druge jedinice lokalne samouprave)

**Članak 4.**

Prednost pri upisu u redoviti program imaju djeca s prebivalištem na području općine Sveti Križ Začretje čija oba roditelja imaju prebivalište na području općine Sveti Križ Začretje (osim za dijete bez oba roditelja) i djeca koja do 1.travnja tekuće godine navrše četiri (4) godine života.

Ukoliko se sva prijavljena djeca ne mogu upisati, primijenit će se sljedeći kriteriji i redoslijed za ostvarivanje prednosti pri upisu primjenom metode bodovanja kako slijedi:

* dijete roditelja žrtava i invalida Domovinskog rata 3 boda
* dijete iz obitelji s troje i više djece 5 bodova
* dijete čija su oba roditelja zaposlena 5 bodova po zaposlenom roditelju
* dijete s teškoćama u razvoju 3 boda
* dijete samohranog roditelja i djeca iz

jednoroditeljske obitelji 5 bodova

* dijete u udomiteljskoj obitelji, bez roditelja ili

bez odgovarajuće roditeljske skrbi 3 boda

* dijete u godini prije polaska u osnovnu školu 1 bod
* dijete roditelja koji primaju doplatak za djecu 1 bod

Na osnovu navedenih kriterija za svako dijete utvrđuje se zbroj bodova koji služi za utvrđivanje mjesta na listi reda prvenstva.

Ukoliko više kandidata ostvaruje pravo prioriteta sukladno bodovanju, pravo prioriteta ostvaruju prema daljnjim osnovama i redoslijedu:

1. vrijeme čekanja na listi za upis u Dječji vrtić po natječajima iz prethodnih godina,
2. roditelji koji već u primarnom programu imaju upisanu djecu,
3. zdravstveno stanje obitelji (invaliditet, teže bolesti članova obitelji),
4. socijalni status obitelji.

**Članak 5.**

Postupak upisa provodi Komisija za upis u sljedećem sastavu:

* Ljiljana Mlinarić – predsjednica Komisije za upis
* Robert Veček – član Komisije ispred Upravnog vijeća
* Mihaela Barić – članica Komisije iz reda odgojitelja

Komisija za upis provodi odabir djece na temelju ove Odluke i Pravilnika o upisu djece i ostvarivanju prava i obveza korisnika usluga u Dječjem vrtiću Sveti Križ Začretje.

Komisija do 30.lipnja tekuće godine donosi odluku o rezultatima upisa u Dječji vrtić sa sljedećim podacima:

* Prihvaćeni zahtjevi za upis djece (šifra djeteta dodijeljena prilikom predaje zahtjeva za upis)
* Odbijeni zahtjevi za upis djece (šifra djeteta dodijeljena prilikom predaje zahtjeva za upis)
* Eventualni slobodni kapaciteti Dječjeg vrtića nakon utvrđenih rezultata upisa.

Rezultati upisa objavljuju se javnom objavom na oglasnoj ploči Dječjeg vrtića i mrežnim stranicama Dječjeg vrtića.

Roditelj djeteta (skrbnik, budući korisnik usluge) ima pravo prigovora na odluku o rezultatima upisa u dijelu koji se odnosi na upis njegova djeteta.

Prigovor se izjavljuje Upravnom vijeću Dječjeg vrtića u roku od 15 dana od javnog objavljivanja odluke o rezultatima upisa.

Upravno vijeće odlučuje o prigovoru rješenjem u roku od 15 dana od dana izjavljivanja prigovora.

**Članak 6.**

Roditelj (skrbnik, drugi korisnik usluge) dužan je sklopiti ugovor o ostvarivanju programa s Dječjim vrtićem u pravilu u roku od mjesec dana od dana oglašavanja odluke o rezultatima upisa, a iznimno najkasnije do 1. rujna tekuće godine.

Prilikom prvog dolaska djeteta u Dječji vrtić roditelj odnosno skrbnik dužan je dostaviti uvjerenje nadležnog liječnika o obavljenom sistematskom zdravstvenom pregledu djeteta, ne starije od mjesec dana. U suprotnom će se smatrati da je roditelj odnosno skrbnik odustao od upisa.

**Predsjednica Upravnog vijeća:**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Silvija Profeta Fabijančić, dipl.iur.**